ચોમાસાની ઋતુ શરૂ થયે એક મહિના જેટલા સમય થવા આવ્યો છે. ગુજરાત રાજયમાં દક્ષિણ ગુજરાતમાં શરૂઆતથી સારો એવો વરસાદ પડી રહયો છે. ત્યારે ઉતર ગુજરાતમાં પણ કેટલાક વિસ્તારોમાં શરૂઆતથી લઇ અત્યાર સુધી છુટા છવાયા વરસાદી ઝાપટા પડયા છે. હજુ સુધી વાવેતર લાયક વરસાદ ઉતર ગુજરાતમાં જોવા મળ્યો નથી ત્યારે ખેડુતો બોરવેલ પાણી સાથે કરેલા વાવેતર તેમજ કેટલાક વિસ્તારોમાં થયેલા વરસાદ સાથે ચોમાસુ ખરીફ પાકોનું વાવણી કરી દીધી છે. એક સપ્તાહથી મહેસાણા, પાટણ, બનાસકાંઠા, સાબરકાંઠા, અને અરવલ્લી સહિત ઉતર ગુજરાતમાં વરસાદ ખેચાયો છે. જેને લઇ ખેડુત આલમ ચિંતાના વાદળો ઘેરાયા છે. જો કે મોઘા બિયાારણ લાવી વાવણી થયા બાદ મોલ ઉગી નિકળતા તેને બચાવા માટે હાલ તો વગર વરસાદે પિયતની સગવડ ધરાવતાં ખેડુતો પિયત આપવામાં કામે લાગી ગયા છે.